SLJ 8.abc skupina Kavčič 18. marec

Preglej rešitve včerajšnjega dela.

|  |  |  |  |
| --- | --- | --- | --- |
| **Odvisnik** | **Izraža**  | **Vprašalnice** | **vezniki** |
| osebkov | Vršilca dejanja | Kdo/kaj + povedek gl. stavka | Kdor, kar  |
| predmetni | Vsebino dejanja | Koga/česa, komu/čemu, koga/kaj, o kom/o čem, s kom/čim + povedek gl. stavka | Da, če, ali … |
| časovni | Čas dogajanja | Kdaj + povedek gl. stavka | Kadar, ko, dokler, potem ko, medtem ko … |
| krajevni  | Kraj dogajanja | Kje + povedek gl. stavka | Kjer, kamor, koder … |
| načinovni  | Način dogajanja | Kako + povedek gl. stavka | Tako, da; ne da bi, kot da bi … |

Kdor ne dela, naj ne je. Kdo ali kaj naj ne je? osebkov

Kjer se osel valja, dlako pusti. Kje osel pusti dlako? Krajevni

Sprašujem se, zakaj so ljudje tako brezbrižni. Koga ali kaj se sprašujem? predmetni

Obnašal se je, kot da njega to ne briga. Kako se je obnašal? načinovni

Kar narediš, si bolje zapomniš. Koga ali kaj si bolje zapomniš? Predmetni

Kadar smo previdni, je to dobro za vse. Kdaj je dobro za vse? časovni

Kdor skrbi za svojo higieno rok, pripomore tudi k zdravju drugih. Kdo ali kaj pripomore? osebkov

Vprašala ga je, kdaj bo delal za šolo. Koga ali kaj ga je vprašala? Predmetni

Ne da bi se oziral na druge, je kašljal med množico ljudi na igrišču. Kako je kašljal? načinovni

Otrok gre, kamor ga vodijo starši. Kam gre otrok? Krajevni

Danes boš tvoril besedilo, in sicer izbiraš med opisom postopka in opisom naprave.

Upoštevaj značilnosti posamezne besedilne vrste:

- opis postopka - koraki izdelave, navedeni v ustreznem časovnem zaporedju, glagoli v 1. osebi ednine (jaz) ali množine (mi) sedanjika; npr. opis čokolade in umivanja zob

- opis naprave – deli naprave, navedeni v smiselnem zaporedju, in njihova uporaba; slikovni prikaz – nariši in številči dele; glagoli v 1. osebi ednine (jaz) ali množine (mi) sedanjika; npr. opis cvrtnika in bankomata

Obe besedili bosta objektivni. Lahko dodaš kakšno zanimivost, da popestriš besedilo.

Besedilu daj ustrezen naslov. Napiši ga na računalnik v wordu in mi ga pošlji na mojca.kavcic@oskoroskabela.si ali v zvezek in ga slikaj in ravno tako pošlji na mojca.kavcic@oskoroskabela.si. Če nimaš svoje e-pošte, naj ti ji posodijo starši ali pa se organiziraj s kom iz naše skupine. Besedilo ti bom popravila in poslala nazaj.

Besedilo naj bo res tvoje delo, ne da ga prepišeš iz kakih navodil za uporabo s spleta ali domačega okolja.

Če boš opis postopka preizkusil in bo izdelek užiten, pa dober tek! ☺